**МКОУ Гергебильская СОШ №1**

Рагьараб дарс.

Глагол

такрар гьаби.

**7 класс**

**Х1адур гьабуна Ибрагьимова Г. М.**

**Тема**: Глагол такрар гьаби.

**Дарсил мурадал**: 1.глаголалъул х1акъалъулъ цебе малъараб

такрар гьаби;

2.лъималазул грамматикаялде гъира базаби;

3.тема щула гьабиялъе бат1и-бат1иял

къаг1идаби х1алт1изари.

**Дарсил алатал**: карточкаби, тестал, ИКТ.

Бицине бокьула, раг1изе урхъула,

Х1асратго ах1ула, шурун абула:

Бокьула, бокьула дир г1агараб мац1,

Ц1унила, ц1унила рек1елъ кидаго.

Лъимал, гьал т1адехун кьурал мухъазулъ щиб гьабулеб?

Щиб гьабилеб? абурал суалазе жаваблъун рач1унел раг1аби рате.

Гьел раг1аби кинаб каламалъул бут1аялдаса кколел?

Нилъеца гьабсаг1ат малъулеб бугеб каламалъул бут1а кинаб?

Гьеле гьеб глаголалъул малъанщинаб жо такрар гьабила жакъа нилъеца.

Кинал суалазе жаваблъун бач1унеб гьеб?

Щиб бихьизабулеб глаголалъ?

Глаголалъул грамматикияб г1аламат щиб?

Морфологиял г1аламатал рик1к1е глаголалъул?

Чан замана бугеб глаголалъул авар мац1алда?

Г1урус мац1алда чан бугеб?

Наклонение чан бугеб?

Г1урус мац1алда чан? Лъица рик1к1инел?

Нужее кьолел руго тестал хехаб къаг1идаялъ гьел т1уразаре, цинги нилъеца жавабазул хал гьабила.

**1.Т1адкъай:** гьал предметиял ц1аразул х1арпал хис-хисизарун лъун араб заманалъул глаголал лъугьинаре:

**Нухъа нуц1а накъира напакъа накку**

**Словарияб х1алт1и:**

Нухъа-ч1ег1ергъеду (ворон)

Накъира- музыкалияб инструмент (скрипка)

Напакъа- садакъадул бут1а

Накку- г1исинаб сум-къед(лал т1амун хадуб хут1улеб сум)

**2.Т1адкъай:** гьал глаголазул авалалде цо-цо слог жубан ц1иял глаголал лъугьинаре:

**Ккезе , тана, гьана, ч1ана, лъана, рана, къана.**

**3.к1игоязухъе карточка кьела, к1игоял доскаялде рахъина.**

**Карточка №1**

1.Гьал глаголазул такрарлъиялъул форма лъугьинабе:

Гьикъизе-

Къот1изе

К1ут1ана

Боржана

2.жубараб глагол гъорлъе ккезабун предложение г1уц1е ва хъвай.

Бет1ерал членал рихьизаре.

**Карточка №2**

1.Гьал инфинитивазул г1инзул глаголал лъугьинаре:

Бук1ине

Ах1изе

Батизе

Бекьизе

2.Составияб глагол гъорлъе ккезабун предложение ургъе. Бет1ерал членал рате.

Текст кьела гьенир составиял глаголал ратизе, баян кьезе.

**Ребусал кьела.**

**Т1адкъай:** гьаб предлложение 4 заманияб формаялда лъе:

1.Ц1алдохъанас сурат бахъун буго.

Гьал глаголазул кумекалдалъун 4 наклонение лъугьинабе.

Гьелгун предложениял г1уц1е (бицун).

**Бокьизе, ц1ализе, ах1изе.**

**Гьал кицаби ц1але,** т1алабияб наклонениялъул глаголал рате, кинаб форма гьез бихьизабулеб бугеб?

Инсул малъи босуларев вас лъугьунгеги, эбелалдаса бергьарай яс лъугьунгеги.

Дуцаго гьабураб лъик1лъи к1очене те, дуего гьабураб лъик1лъи к1очене тоге.

Т1ехьалдаса х1алт1и № 2 гьум.169 (бицун)

Х1асил гьабила, рокъобе х1алт1и гьари –рахьиялъул т1ал. Накл. Гъорлъе ккезарун 3 пр-е г1уц1изе.

Къиматал лъела.